Diari Oficial de la Generalitat Valenciana


Sumari del DOGV 8962, del 27-11-2020 (2020/9730)

Informació pública de l'aprovació de l'informe ambiental i territorial estratègic de l'estudi de detall del PGOU-82 per a reajustament d'alineacions del vial en projecte entre el carrer Illes Balears i el carrer Navarra.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8962

Data del DOGV
:   27-11-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/9730


Data del document
:   12-11-2020

Organisme emissor
:   Ajuntament de Benissa

Tipus de document
:   Anunci

Descriptors 

:   * Benissa
    * administració local
    * pla d'urbanisme

Informació pública de l'aprovació de l'informe ambiental i territorial estratègic de l'estudi de detall del PGOU-82 per a reajustament d'alineacions del vial en projecte entre el carrer Illes Balears i el carrer Navarra.  
 [2020/9730]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), es publica en el Diari Oficial de la Generalitat Valenciana, el següent informe ambiental i territorial estratègic:  
  
«Exp.: 3437/2019.  
Assumpte: IATE de l'estudi de detall PGOU-82 per a reajustament d'alineacions del vial en projecte situat entre el carrer de les Illes Balears i el carrer de Navarra.  
Procediment: simplificat.  
Informe ambiental i territorial estratègic (IATE)  
L'òrgan ambiental de l'Ajuntament de Benissa, en sessió celebrada el 19 d'octubre de 2020, va adoptar per unanimitat el següent acord:  
  
«Proposta d'informe ambiental i territorial estratègic (IATE) de l'estudi de detall de vial en projecte entre carrer de Navarra i carrer de les Illes Balears (exp. 3437/2019).  
La mercantil Yin Check, SL, ha presentat esborrany de l'estudi de detall del PGOU-82 per al reajustament d'alineacions del vial en projecte situat entre el carrer de les Illes Balears i el carrer de Navarra, que incorpora com a annex el seu document inicial estratègic.  
Sobre aquest tema consta en l'expedient informe tècnic emés per l'arquitecte municipal de data 13 d'octubre de 2020.  
L'objecte de la modificació és el redisseny del tram final d'un vial en projecte amb final en cul-de-sac que presenta un xicotet colze abans d'aquest final. D'aquesta manera, el traçat viari de l'ordenació detallada es racionalitza.  
En aquest informe es constata que la modificació proposada no presenta afeccions sobre el medi ambient, ja que únicament afecta el sòl urbà del municipi, afectant únicament la gestió de sòl, ja que està pendent d'execució el vial el disseny anòmal del qual es pretén reajustar.  
  
La tramitació del present expedient no requereix la sol·licitud d'informe a administracions sectorials per considerar que, donats l'àmbit i naturalesa de la modificació proposada, l'única administració afectada és l'Ajuntament de Benissa.  
L'òrgan competent per a realitzar l'avaluació ambiental i territorial estratègica de l'expedient que afecta únicament l'ordenació detallada en sòl urbà, segons l'atribució de competències en aquesta matèria atorgada als ajuntaments per la LOTUP en el seu article 48.c, és l'órgan ambiental municipal.  
Per tot això, l'órgan ambiental municipal adopta el següent acord:  
  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall del PGOU-82 per al reajustament d'alineacions del vial en projecte situat al carrer de les Illes Balears i al carrer de Navarra, per no tindre efectes significatius sobre el medi ambient, i correspon continuar la tramitació conforme amb la normativa sectorial.  
  
Segon  
Ordenar la publicació de la present resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, deixant constància que l'informe ambiental i territorial estratègic perdrà la seua vigència i cessarà en la producció dels seus efectes si, una vegada publicat en el DOGV, no s'haguera procedit a l'aprovació del document avaluat en el termini màxim de quatre anys des de la seua publicació.  
  
Aquest acord no és susceptible de cap recurs per considerar-se acte de tràmit, sense perjudici dels recursos que, si escau, procedisquen en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret».  
  
Benissa, 12 de novembre de 2020.- L'alcalde: Arturo Poquet Ribes.